Parlamentul  României

Camera Deputaţilor

Comisia pentru muncă şi protecţie socială

Nr.27/201/18 iunie 2007
R A P O R T

asupra proiectului de Lege pentru modificarea şi completarea Legii nr.578/2004 privind acordarea unui ajutor soţului supravieţuitor
1. În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. PL.x 325 din 2 mai 2007, cu dezbaterea pe fond în procedură obişnuită, a proiectului de Lege pentru modificarea şi completarea Legii nr.578/2004 privind acordarea unui ajutor soţului supravieţuitor.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.1604/27.11.2006)

· avizul favorabil al Comisiei juridice, de disciplină şi imunităţi (nr.31/532/14.05.2007)
· punctul de vedere negativ al Guvernului (nr.3823/14.12.2006).
Proiectul de lege are ca obiect de reglementare modificarea Legii nr.578/2004 privind acordarea unui ajutor soţului supravieţuitor, în vederea îmbunătăţirii standardului de viaţă şi asigurarea unui venit adecvat persoanelor care pot beneficia de acest drept.
Comisia propune Plenului Camerei Deputaţilor aprobarea proiectului de lege pentru a se institui mecanismul de o susţinere financiară mai consistentă a persoanelor aflate în nevoie.
2. Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

3. La dezbaterile care au avut loc în şedinţa comisiei din 12 iunie 2007 au participat, în conformitate cu prevederile art.55 din Regulamentul Camerei Deputaţilor, republicat:

4. La lucrările comisiei au fost prezenţi 17 deputaţi, din totalul de 19 membri ai comisiei.

Raportul comisiei a fost adoptat cu 15 voturi pentru şi o abţinere.

5. Proiectul de lege a fost adoptat de Senat în şedinţa din 26 aprilie 2007.
6. Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat. 

În urma dezbaterilor, Comisia propune admiterea cu modificări a proiectului de lege, după cum urmează: 
I. Amendamente admise

În urma dezbaterilor, Comisia propune adoptarea proiectului de lege cu următoarele amendamente:
	Nr. crt.
	Text act normativ de bază
	Text Senat
	Text propus de Comisie

(autorul amendamentului)
	Motivarea

amendamentelor propuse


	0
	1
	2
	3
	4

	1
	__
	Titlul legii

Lege pentru modificarea şi completarea Legii nr.578/2004 privind acordarea unui ajutor lunar pentru soţul supravieţuitor

	Lege pentru modificarea Legii nr.578/2004 privind acordarea unui ajutor lunar pentru soţul supravieţuitor

Autor: d-l deputat Gheorghe Barbu

	Pentru respectarea normelor de tehnică legislativă, având în vedere modificările propuse în prezentul raport.

	2
	__
	Art.I. - Legea nr.578/2004 privind acordarea unui ajutor lunar pentru soţul supravieţuitor, publicată în Monitorul Oficial al României, Partea I, nr.1223 din 20 decembrie 2004, cu modificările ulterioare, se modifică şi se completează după cum urmează:


	Art.I. - Legea nr.578/2004 privind acordarea unui ajutor lunar pentru soţul supravieţuitor, publicată în Monitorul Oficial al României, Partea I, nr.1223 din 20 decembrie 2004, cu modificările ulterioare, se modifică după cum urmează:

Autor: d-l deputat Gheorghe Barbu 

	Pentru respectarea normelor de tehnică legislativă şi corelare cu titlul legii.

	3
	Art.1. - (1) Soţul supravieţuitor al unei persoane care la data decesului avea calitatea de pensionar în sistemul public de pensii şi alte drepturi de asigurări sociale, în fostul sistem al asigurărilor sociale de stat sau în fostul sistem al asigurărilor sociale pentru agricultori beneficiază, la cerere, în condiţiile prezentei legi, de un ajutor lunar de 25% din nivelul pensiei soţului decedat.

(2) Soţul supravieţuitor, în înţelesul prezentei legi, este pensionarul din sistemul public care nu s-a recăsătorit după decesul sotului, iar durata căsătoriei cu acesta a fost de cel puţin 15 ani. În cazul în care durata căsătoriei a fost mai mică de 15 ani, dar de cel puţin 10 ani, ajutorul lunar prevăzut la alin.(1) se diminuează proporţional.
(3) Ajutorul lunar prevăzut la alin.(1) se acordă soţului supravieţuitor care are îndeplinită vârsta standard de pensionare prevăzută în anexa nr. 3 la Legea nr.19/2000 privind sistemul public de pensii şi alte drepturi de asigurări sociale, cu modificările si completările ulterioare.
(4) În cazul beneficiarilor de drepturi de pensie stabilite potrivit prevederilor Legii nr.19/2000, cu modificările şi completările ulterioare, sau provenite din fostul sistem al asigurărilor sociale de stat, ajutorul lunar prevăzut la alin.(1) se acordă soţului supravieţuitor a cărui pensie, la data solicitării dreptului, se situează sub nivelul pensiei medii anuale prognozate pentru aceste categorii de pensionari.

(5) În cazul persoanelor cu drepturi de pensie stabilite în fostul sistem de asigurări sociale pentru agricultori, ajutorul lunar prevăzut la alin.(1) se acordă soţului supravieţuitor a cărui pensie, la data solicitării dreptului, se situează sub nivelul pensiei medii anuale prognozate pentru această categorie de pensionari.

(6) În situaţia soţului supravieţuitor cu drepturi de pensie stabilite atât în fostul sistem al asigurărilor sociale de stat, cât şi în fostul sistem de asigurări sociale pentru agricultori, ajutorul lunar prevăzut la alin.(1) se acordă dacă, la data solicitării dreptului, suma pensiilor obţinute din ambele sisteme se situează sub nivelul pensiei medii anuale prognozate, prevăzută la alin.(4).


	1. Articolul 1 va avea următorul cuprins:

“Art.1. - (1) Soţul supravieţuitor al unei persoane care, la data decesului, avea calitatea de pensionar, după caz, în sistemul public de pensii şi alte drepturi de asigurări sociale, în fostul sistem al asigurărilor sociale de stat sau în fostul sistem al asigurărilor sociale pentru agricultori beneficiază, la cerere, în condiţiile prezentei legi, de un ajutor lunar.

(2) Ajutorul lunar prevăzut la alin.(1) se acordă soţului supravieţuitor care, la data solicitării, îndeplineşte cumulativ următoarele condiţii:

a) este pensionar din sistemul public de pensii şi are cel puţin vârsta standard de pensionare, prevăzută în anexa nr.3 la Legea nr.19/2000 privind sistemul public de pensii şi alte drepturi de asigurări sociale, cu modificările si completările ulterioare;

b) nu beneficiază de pensie din alte sisteme neintegrate sistemului public;

c) nu s-a recăsătorit după decesul soţului;

d) durata căsătoriei cu soţul care a decedat a fost de cel puţin 10 ani;

e) nu se află în una dintre situaţiile prevăzute la art.5 alin.(1) din Legea nr.19/2000, cu modificările şi completările ulterioare;

f) are domiciliul pe teritoriul României.

(3) Ajutorul lunar prevăzut la alin.(1) se acordă în situaţia în care cuantumurile drepturilor de pensie realizate, la data solicitării, de către beneficiari, sunt mai mici de:

a) 364 lei, în situaţia soţului supravieţuitor care beneficiază de pensie stabilită în baza prevederilor Legii nr.19/2000, cu modificările şi completările ulterioare, sau stabilită în fostul sistem al asigurărilor sociale de stat, precum şi în situaţia soţului supravieţuitor care beneficiază atât de pensie stabilită în fostul sistem al asigurărilor sociale de stat, cât şi în fostul sistem al asigurărilor sociale pentru agricultori;

b) 140 lei, în situaţia soţului supravieţuitor care beneficiază numai de pensie stabilită în fostul sistem al asigurărilor sociale pentru agricultori.

(4) Cuantumul ajutorului lunar prevăzut la alin.(3) este de:

a) 50 lei lunar, pentru soţul supravieţuitor care se regăseşte în situaţiile prevăzute la alin.(3) lit.a);

b) 35 lei lunar, pentru soţul supravieţuitor care se regăseşte în situaţiile prevăzute la alin.(3) lit.b);

(5) În situaţia în care durata căsătoriei cu soţul care a decedat a fost mai mică de 10 ani, dar de cel puţin 5 ani, cuantumul ajutorului lunar prevăzut la alin.(1) se diminuează proporţional.”


	1. Articolul 1 va avea următorul cuprins:

(1) nemodificat 

(2) Ajutorul lunar se acordă soţului supravieţuitor care, la data solicitării, îndeplineşte cumulativ următoarele condiţii:

Lit.a) – f) nemodificate

(3) Ajutorul lunar se acordă în situaţia în care cuantumurile drepturilor de pensie realizate, la data solicitării, de către beneficiari, sunt mai mici de:

Lit.a) – b) nemodificate

(4) nemodificat
(5) În situaţia în care durata căsătoriei cu soţul care a decedat a fost mai mică de 10 ani, dar de cel puţin 5 ani, cuantumul ajutorului lunar prevăzut la alin.(4) se diminuează proporţional.”

Autor: d-l deputat Gheorghe Barbu

	S-a eliminat sintagma „prevăzut la alin.(1)” întrucât ajutorul lunar se tratează generic şi nefiind  cuantificat nu este necesară trimiterea la alin.(1).

S-a eliminat sintagma „prevăzut la alin.(1)” întrucât ajutorul lunar se tratează generic şi nefiind  cuantificat nu este necesară trimiterea la alin.(1) şi pentru corelare cu modificarea de la art.1 alin (2)
Pentru o trimitere corectă, întrucât cuantumul ajutorului este prevăzut la alin.(4).

	4
	Art.2. - (1) Punctajul mediu anual aferent ajutorului lunar prevăzut la art.1 reprezintă 25% din punctajul mediu anual corespunzător pensiei din sistemul public aflate în plată sau cuvenite soţului decedat la data decesului.

(2) Sunt exceptate de la prevederile alin.(1) persoanele care la data intrării în vigoare a prezentei legi au deja calitatea de soţ supravieţuitor.

(3) Pentru persoanele prevăzute la alin.(2), ai căror soţi decedaţi au avut pensii stabilite potrivit prevederilor Legii nr.19/2000, cu modificările şi completările ulterioare, sau stabilite în fostul sistem al asigurărilor sociale de stat, punctajul mediu anual pe baza căruia se stabileşte ajutorul lunar prevăzut la art. 1 reprezintă 25% din punctajul mediu anual aferent pensiei medii anuale, prognozată pentru acest sistem, în primul an de aplicare a legii.

(4) Pentru persoanele prevăzute la alin.(2), ai căror soţi decedaţi au avut pensii stabilite în fostul sistem de asigurări sociale pentru agricultori, punctajul mediu anual pe baza căruia se stabileşte ajutorul lunar prevăzut la art. 1

reprezintă 25% din punctajul mediu anual aferent pensiei medii anuale, prognozată pentru acest sistem, în primul an de aplicare a legii.

(5) În situaţia în care soţul decedat a beneficiat de pensii stabilite atât în fostul sistem al asigurărilor sociale de stat, cât şi în fostul sistem de asigurări sociale pentru agricultori, soţul supravieţuitor beneficiază de un singur ajutor lunar, stabilit în funcţie de pensia cea mai avantajoasă.

Art. 3. - În cazul în care durata căsătoriei a fost mai mică de 15 ani, dar de cel puţin 10 ani, punctajul mediu anual aferent ajutorului lunar pentru soţul supravieţuitor se diminuează cu 0,5% pentru fiecare lună, respectiv cu 6,0% pentru fiecare an de căsătorie în minus.

Art. 4. - Cuantumul ajutorului lunar pentru soţul supravieţuitor se stabileşte prin înmulţirea punctajului mediu anual, determinat conform prevederilor art.2, cu valoarea unui punct de pensie, stabilită potrivit legii.
Art.5. - Cuantumurile pensiilor medii anuale prognozate, prevăzute la art.1 şi 2, se aprobă anual prin legea bugetului asigurărilor sociale de stat.

	__
	2. Articolele 2, 3, 4 şi 5 se abrogă.

Autor: d-l deputat Kerekes Karoly
	La articolele 2, 3, 4 şi 5 din Legea nr.578/2004 sunt prevăzute modalităţile de stabilire a ajutoarelor acordate soţului supravieţuitor, iar prin reformularea art.1 se stabileşte un cuantum fix al acestor sume.

	5
	Art.6. - (1) Ajutorul lunar prevăzut la art.1 se stabileşte prin decizie emisă de casa teritorială de pensii în termen de 30 de zile de la data depunerii cererii.

(2) Ajutorul lunar prevăzut la art.1 se acordă şi se plăteşte de către casele teritoriale de pensii începând cu data de întâi a lunii următoare depunerii cererii.
(3) Prevederile referitoare la stabilirea, plata pensiilor, răspunderea juridică şi jurisdicţia din domeniul pensiilor din sistemul public de pensii şi alte drepturi de asigurări sociale se aplică în mod corespunzător şi ajutorului stabilit în condiţiile prezentei legi.

	2. La articolul 6, alineatul (3) va avea următorul cuprins:

„(3) Prevederile referitoare la stabilirea, plata, încetarea, suspendarea şi reluarea plăţii pensiilor, precum şi cele referitoare la răspunderea juridică şi jurisdicţia din domeniul pensiilor din sistemul public  se aplică, în mod corespunzător, şi ajutorului lunar stabilit în condiţiile prezentei legi.”


	3. Articolul 6 va avea următorul cuprins:

“Art.6. - (1) Ajutorul lunar se stabileşte prin decizie emisă de casa teritorială de pensii în termen de 30 de zile de la data depunerii cererii.

(2) Ajutorul lunar se acordă şi se plăteşte de către casele teritoriale de pensii începând cu data de întâi a lunii următoare depunerii cererii.

(3) nemodificat 

Autor: d-l deputat  Gheorghe Barbu
	Pentru respectarea normelor de tehnică legislativă. 

S-a eliminat sintagma „prevăzut la alin.(1)” întrucât ajutorul lunar se tratează generic şi nefiind  cuantificat nu este necesară trimiterea la alin.(1).



	6
	Art. 7. - Ajutorul lunar prevăzut de prezenta lege se suportă de la bugetul de stat prin bugetul Ministerului Muncii, Solidaritătii Sociale si Familiei.


	3. Articolul 7 va avea următorul cuprins:

„Art.7. – (1) Fondurile necesare plăţii ajutorului lunar se suportă din bugetul de stat, prin bugetul Ministerului Muncii, Familiei şi Egalităţii de Şanse.”

(2) Plafoanele prevăzute la art.1 alin.(3), precum şi cuantumul ajutorului lunar pentru soţul supravieţuitor pensionar se pot actualiza prin hotărâre a Guvernului.

(3) Ajutorul lunar nu poate fi urmărit silit, decât în vederea recuperării, conform legii, a sumelor încasate necuvenit cu acest titlu.

(4) Cuantumul ajutorului lunar este avut în vedere la stabilirea venitului minim garantat, reglementat de Legea nr.416/2001 privind venitul minim garantat, cu modificările şi completările ulterioare.”


	3. Articolul 7 va avea următorul cuprins:

(1) nemodificat 

(2) Plafoanele prevăzute la art.1 alin.(3), precum şi cuantumul ajutorului lunar  prevăzut la art.1 alin.(4) se actualizează prin hotărâre a Guvernului.

(3) nemodificat 

(4) nemodificat 

Autor: d-l deputat Kerekes Karoly
            d-l deputat Gheorghe Barbu
	Pentru un spor de rigoare normativă.

	7
	__
	Art.II. Prevederile prezentei legi intră în vigoare la data de 1 ianuarie 2008.


	Nemodificat 
	


II. Amendamente respinse

În cursul dezbaterii, Comisia a respins următorul amendament:
	Nr. crt.
	Text iniţial
	Amendamentul propus 

 şi autorul acestuia
	Motivarea amendamentelor
	Camera 

Decizională


	0
	1
	2
	3
	4

	1
	Art.1, alin.(4)

(4) Cuantumul ajutorului lunar prevăzut la alin.(3) este de:

a) 50 lei lunar, pentru soţul supravieţuitor care se regăseşte în situaţiile prevăzute la alin.(3) lit.a);


	D-l deputat Kerekes Karoly propune reformularea textului după cum urmează:

“a) 90 lei lunar, pentru soţul supravieţuitor care se regăseşte în situaţiile prevăzute la alin.(3) lit.a);”


	a) Argumente pentru susţinere

Guvernul României a iniţiat un proiect de lege pentru modificarea Legii nr.578/2004 şi a propus ca valoarea ajutorului menţionat să fie de 90 de lei. Se consideră că suma de 90 lei este una corectă şi echitabilă, ceea ce este un ajutor real pentru soţul supravieţuitor. Suma de 50 de lei este nessemnificativă şi nu reprezintă un ajutor real.
b) Argumente pentru respingere:

Suma de 50 lei propusă este acoperitoare şi sustenabilă din punctul de vedere al Ministerului Economiei şi Finanţelor.

	Camera Deputaţilor



Comisia propune aprobarea proiectului în forma propusă în raport, cu 15 voturi pentru şi o abţinere.

PREŞEDINTE,




SECRETAR,








Gheorghe Barbu




Kerekes Károly 

Întocmit, 

Expert Monica Rallu CURTA

